pythainlp/thai_wikipedia_clean_20230101 huggingface dataset:
ผู้วิจัยยังสำรวจความสัมพันธ์ระหว่างการจ้างงานกับกิจกรรมผิดกฎหมาย โดยใช้หลักฐานจากทวีปแอฟริกา ทีมวิจัยพบว่าโครงการสำหรับอดีตนักรบชาวไลบีเรียลดชั่วโมงทำงานต่อกิจกรรมผิดกฎหมาย โครงการการจ้างงานยังลดความสนใจในงานทหารรับจ้างในสงครามใกล้เคียง การศึกษาสรุปว่าแม้การลงทุนหรือการชำระเงินสดสำหรับงานเชิงสันติทำให้ลดกิจกรรมผิดกฎหมาย แต่ผลกระทบของการฝึกอบรมอย่างเดียวค่อนข้างต่ำ
นายจ้าง
ลูกจ้าง
ผู้ว่าจ้าง
ผู้รับจ้าง
ฝาแฝด
ไอรดา บุญสิรีภัสร์
ทุรคาบูชา
ทุรคาบูชา (, , ) เป็นเทศกาลในศาสนาฮินดูที่บูชาพระทุรคา เป็นที่นิยมฉลองกันมากเป็นพิเศษในรัฐเบงกอลตะวันตก, รัฐอัสสัม, รัฐตรีปุระ และ รัฐโอฑิศา รวมถึงบังกลาเทศ และ เนปาล เทศกาลนี้ตรงกับเดือน “อัศวิน” ตามปฏิทินฮินดู (ราวกันยายน - ตุลาคม) เฉลิมฉลองหลายวัน มีการตกแต่งศาสนสถานและเวทีต่าง ๆ อย่างอลังการ ("ปันทัล") การขับร้องบทสวดบูชา การแสดงและนาฏศิลป์ และขบวนแห่ เทศกาลนี้ถือเป็นเทศกาลหลักใหญ่หนึ่งในลัทธิศักติของฮินดู
ทุรคาบูชานั้นเฉลิมฉลองชัยชนะของพระนางในศึกระหว่างพระทุรคา และ ปีศาจควาย มหิงสาสูร จึงเป็นนัยสื่อถึงการเฉลิมฉลองของความดีที่ชนะความชั่ว แต่กระนั้นก็เฉลิมฉลองเทศกาลเก็บเกี่ยวในฐานะของเทวีแห่งพลังมารดาอันสรรสร้างสรรพสิ่ง และชีวิตในจักรวาล
เจ้าหญิงมาจดา ราอัดแห่งจอร์แดน
เจ้าหญิงมาจดา ราอัดแห่งจอร์แดน  พระนามเดิม มาร์กาเรธา อิงกา เอลิซาเบธ ลินด์ ประสูติเมื่อวันที่ 5 กันยายน 2485 ณ อาร์โบกา ประเทศสวีเดน เป็นธิดาของ สเวน กุสตาฟ ลินด์ และ คาริน โกลด์วอลล์ พระมารดาของพระองค์สืบเชื้อสายมาจาก พระเจ้าคาร์ลที่ 11 แห่งสวีเดน ผ่านทางราชวงศ์วาซา
มาร์กาเรธา อิงกา เอลิซาเบธ ลินด์ เข้าพิธีเสกสมรสกับ เจ้าชายราอัด บิน เซอิด เมื่อวันที่ 30 มิถุนายน 2506 งานเสกสมรสจัดขึ้นที่ อัมมาน รับพระราชทานพระอิสริยยศ เจ้าหญิงแห่งจอร์แดน มกุฎราชกุมารีแห่งอิรัก มีพระบุตรดังนี้
ในปี 2513 พระสวามีของพระองค์ได้เป็นหัวหน้าราชวงศ์อิรัก และมีพระราชอิสริยยศไม่เป็นทางการคือ สมเด็จพระราชาธิบดีแห่งอิรัก พระองค์จึงมีพระราชอิสริยยศที่ สมเด็จพระราชินีแห่งอิรัก แต่พระราชอิสริยยศทั้ง 2 พระองค์เป็นเพียงการถวายพระเกียรติเท่านั้น พระอิสริยยศที่ทรงเป็นที่ยอมรับคือ เจ้าชาย/เจ้าหญิงแห่งจอร์แดน
พระองค์ทรงงานในหลายเรื่องในฐานะพระราชวงศ์ชั้นสูงของทั้งอิรักและจอร์แดน โดยทรงดำรงตำแหน่งประธานของคณะกิจกรรมบำบัดและทำงานให้กับการดูแลผู้ป่วยทางระบบประสาท ในปี 2529-2539 ทั้งยังทรงทำหน้าที่เป็นประธานของสุภาพสตรีสแกนดิเนเวียแห่งอัมมาน ตั้งแต่ปี 2528-2530 ในเดือนธันวาคม 2554 พระองค์และพระสวามี ทรงเป็นผู้อุปถัมภ์สถานเอกอัครราชทูตยูเครนประจำจอร์แดนในงานการกุศลประจำปี คริสต์มาส มาซาซา และในปี 2558 ทรงดำรงตำแหน่งเป็นหัวหน้าแม่บ้านแห่งสแกนดิเนเวีย โดยทรงได้รับความไว้วางพระราชหฤทัยจากพระมหากษัตริย์ของ 3 ประเทศคือ
เหรัมภะ
ปัญญา กฤษเจริญ
พระคุณเจ้ายอห์น บอสโก ปัญญา กฤษเจริญ เป็นมุขนายกองค์ที่ 6 แห่งเขตมิสซังราชบุรี พื้นเพเป็นชาวจังหวัดราชบุรี ได้รับแต่งตั้งเป็นมุขนายกเขตมิสซังราชบุรีเมื่อวันที่ 28 มีนาคม ค.ศ.2005
ในวันที่ 28 พฤษภาคม ค.ศ.2005 ได้รับการประกอบพิธีอภิเษกมุขนายกโดยพระคาร์ดินัลไมเกิ้ล มีชัย กิจบุญชู อัครมุขนายกแห่งเขตมิสซังกรุงเทพฯ ณ โรงเรียนดรุณาราชบุรี จ.ราชบุรี
ประกาศแต่งตั้งมุขนายกเขตมิสซังราชบุรี.
วันศุกร์ที่ 18 มีนาคม ค.ศ. 2005 ในโอกาสปิดการเข้าเงียบประจำปีของบาทหลวงเขตมิสซังราชบุรี ณ โบสถ์น้อย อาคารราชินีแห่งอัครสาวก สำนักมิสซังราชบุรี  ขณะนั้นพระคุณเจ้าลอเรนซ์ เทียนชัย สมานจิต (ปฏิบัติหน้าที่ผู้แทนพระสันตะปาปา เขตมิสซังราชบุรี) เป็นผู้ประกาศสารแต่งตั้งจากสมเด็จพระสันตะปาปาจอห์น ปอลที่ 2 นับเป็นมุขนายกองค์ที่ 6 ของเขตมิสซังราชบุรี
ในวันที่ 28 พฤษภาคม ค.ศ. 2005 ณ โรงเรียนดรุณาราชบุรี จ.ราชบุรี พระคุณเจ้ายอห์น บอสโก ปัญญา กฤษเจริญ ได้เข้ารับพิธีอภิเษกเป็นมุขนายก โดยพระคาร์ดินัลไมเกิ้ล มีชัย กิจบุญชู ร่วมกับพระคุณเจ้าลอเรนซ์ เทียนชัย สมานจิต และอาร์ชบิชอป ซัลวาตอเร เปนนักคีโอ
สงวน สุวรรณศรี
พระคุณเจ้าฟรังซิสเซเวียร์ สงวน สุวรรณศรี มุขนายกองค์ที่ 2 แห่งเขตมิสซังจันทบุรี ได้รับแต่งตั้งเป็นมุขนายกเกียรตินามแห่งเอโนอันดา (Oenoanda) เมื่อวันที่ 8 มกราคม ค.ศ. 1953 โดยสมเด็จพระสันตะปาปาปิอุสที่ 12 ปฏิบัติหน้าที่ผู้แทนพระสันตะปาปาปกครองเขตมิสซังจันทบุรี โดยเข้ารับการอภิเษกจากพระสมณทูตจอห์น จาร์ลัท ดูลี ณ อาสนวิหารอัสสัมชัญ บางรัก กรุงเทพฯ ในวันที่ 22 เมษายน ค.ศ. 1953
ภายหลังได้รับแต่งตั้งเป็นมุขนายกประจำมุขมณฑลเขตมิสซังจันทบุรีอย่างเป็นทางการเมื่อวันที่ 18 ธันวาคม ค.ศ.1965
บั้นปลายชีวิต ท่านได้ลาเกษียณและได้รับแต่งตั้งเป็นมุขนายกเกียรตินามแห่งเออซี (Urci) และมุขนายกกิตติคุณเขตมิสซังจันทบุรีในวันที่ 3 เมษายน ค.ศ. 1970
พระคุณเจ้าฟรังซิสเซเวียร์ สงวน สุวรรณศรี เกิดเมื่อวันที่ 1 ธันวาคม ค.ศ. 1909 ตำบลเสาวภาผ่องศรี อำเภอองครักษ์ จังหวัดนครนายก เป็นสัตบุรุษโบสถ์พระผู้ไถ่ เสาวภา
โทษคดีกบฏและการถูกตัดสินจำคุก.
ในปี ค.ศ. 1941 ช่วงสงครามโลกครั้งที่สอง โบสถ์ที่จังหวัดปราจีนบุรีไม่มีบาทหลวง เพราะบาทหลวงแปร์รัวอธิการโบสถ์รับคำสั่งให้เข้ากรุงเทพฯ ฐานเป็นคนต่างด้าว พระคุณเจ้าเรอเน แปร์รอส จึงมอบหมายให้คุณพ่อสงวนให้ไปเตรียมสัตบุรุษแก้บาป รับศีลในโอกาสฉลองคริสต์มาส
ด้วยความกังขาของฝ่ายตำรวจต่อตัวบาทหลวงสงวน (ในเวลานั้น) ถึงความเกี่ยวพันกับฝรั่งเศส ที่สุดท่านถูกจับกุมพร้อมกับบาทหลวงมีแชล ส้มจีน อธิการโบสถ์อารักขเทวดา โคกวัด ฐานฉายไฟนำทางเครื่องบินศัตรู เป็นการกบฏภายในและภายนอกประเทศ แต่ได้รับปล่อยตัวในภายหลังเนื่องจากสืบทราบว่าเป็นการใส่ความ
การปกครองเขตมิสซังจันทบุรีและดำรงตำแหน่งมุขนายก.
หลังเสร็จสิ้นการเข้าเงียบคณะบาทหลวงที่ศรีราชาเมื่อวันที่ 28 มกราคม ค.ศ. 1952 พระคุณเจ้าฟรังซิสเซเวียร์ สงวน สุวรรณศรี ได้รับโทรเลขจากกรุงโรม ส่งผ่านมาทางฮานอย ซึ่งเลขานุการประจำสำนักเอกอัครสมณทูต โทรเลขส่งข่าวด่วนต่อมายังท่านสมณทูตขณะเดินทางไปจังหวัดนครพนม เพื่อเยี่ยมเยียนเขตมิสซังท่าแร่-หนองแสง ความว่า
ในวันที่ 8 มกราคม ค.ศ. 1953 คุณพ่อสงวน สุวรรณศรี ได้รับแต่งตั้งเป็นมุขนายกเกียรตินามแห่งเอโนอันดา ผู้แทนพระสันตะปาปาเขตปกครองมิสซังจันทบุรี จากสมเด็จพระสันตะปาปาปิอุสที่ 12 และเมื่อวันที่ 22 เมษายน ค.ศ. 1953 ณ อาสนวิหารอัสสัมชัญ กรุงเทพฯ พระคุณเจ้าฟรังซิสเซเวียร์ สงวน สุวรรณศรี ก็ได้เข้ารับพิธีอภิเษกเป็นมุขนายก โดยพระสมณทูตจอห์น จาร์ลัท ดูลี ร่วมกับพระคุณเจ้าหลุยส์ โชแรง และพระคุณเจ้าเกลาดีอุส บาเยต์
พระคุณเจ้าฟรังซิสเซเวียร์ สงวน สุวรรณศรี ปกครองเขตมิสซังจันทบุรีจนถึงปี ค.ศ. 1970 จึงขอลาจากหน้าที่ เนื่องจากสุขภาพ ต้องพักรักษาตัวตลอดมาจนถึงวาระสุดท้าย รวมเวลาที่ปฏิบัติภารกิจในฐานะมุขนายกประจำมุขมณฑลถึง 17 ปี
พิธีปลงศพ.
พระคุณเจ้าฟรังซิสเซเวียร์ สงวน สุวรรณศรี มรณภาพที่โรงพยาบาลเซนต์หลุยส์ กรุงเทพฯ ในวันที่ 24 กรกฎาคม ค.ศ. 1983 เวลา 20.10 น. สิริอายุ 74 ปี
พินัยกรรมของท่านตอนหนึ่งระบุว่า "งานศพของท่านอย่าได้หรูหราใหญ่โต ดอกไม้-พวงหรีด เทียน ให้ใช้แต่น้อย..." และ "...ข้าพเจ้ากราบขอโทษทุกคน ที่ข้าพเจ้าได้ทำผิด หรือคิดว่าข้าพเจ้า ทำผิด และกรุณาสวดอุทิศให้ข้าพเจ้าบ้าง" ตลอดจนความศรัทธาของท่านต่อแม่พระ ท่านสั่งไว้ว่าขอให้เอารูปแม่พระตั้งไว้ที่ศพ แทนรูปของท่านเอง
เสโต มัจฉินทรนาถ
เสโต มัจฉินทรนาถ  หรือ มัจฉินทรนาถขาว เป็นเทพในคติฮินดู-พุทธในกรุงกาฐมาณฑุ ประเทศเนปาล ถูกประดิษฐานภายในวัดชนพหา (บ้างเรียกมัจฉินทรนาถพหา) ย่านอินทรโจกใจกลางกรุงกาฐมาณฑุซึ่งก่อสร้างช่วงคริสต์ศตวรรษที่ 10 ทั้งนี้เสโต มัจฉินทรนาถถือเป็นพระโพธิสัตว์อวโลกิเตศวรรูปแบบหนึ่ง
ทุกปีจะมีเทศกาลเสโต มัจฉินทรนาถโก รถยาตรา จะมีการนำรูปเคารพของเสโต มัจฉินทรนาถประทับบนราชรถแล้วแห่แหนรอบกรุงกาฐมาณฑุ โดยนำรูปเคารพไปสรงน้ำและทาสีใหม่ พิธีกรรมดังกล่าวถือเป็นสัญลักษณ์การเปลี่ยนแปลงของชีวิต ซึ่งในช่วงพิธีกรรมนี้วัดจะปิดมิให้คนเข้าชม
นอกจากนี้ยังมีเทพอีกองค์หนึ่งที่มีลักษณะคล้ายกันคือราโต มัจฉินทรนาถหรือมัจฉินทรนาถแดงที่เมืองปาฏัน ถือเป็นเทพแห่งฝนในศาสนาพุทธแบบเนวาร
ในรัชสมัยพระเจ้ายักศยะแห่งราชวงศ์มัลละและชาวเมืองกานติปุรีอาบน้ำในลำน้ำศักดิ์สิทธิ์และขึ้นไปสักการะสวยัมภูนาถเพื่อขอพรให้พวกเขาขึ้นสวรรค์เมื่อตาย เมื่อยมราชทราบเรื่องจึงเดินทางมายังสวยัมภูนาถ แต่กลับถูกพระเจ้ายักศยะและคุรุตันตระกุมตัวไว้และขอพรให้ชีวิตเป็นอมตะหากไม่ให้พรนี้ก็จะมิให้ยมราชเสด็จออกไป ยมราชจึงอธิษฐานถึงอารยอวโลกิเตศวร (คือเสโต มัจฉินทรนาถ) ให้ช่วยตน ทันที่ที่ได้รับคำอธิษฐาน อารยอวโลกิเตศวรจึงปรากฏพระองค์ขึ้นจากน้ำ วรองค์มีสีขาว ดวงเนตรเหลือบมองต่ำ มีโองการให้พระราชาสร้างวิหารที่กาลมตีและพาคมตี พร้อมกับให้จัดเทศกาลแห่แหนรูปเคารพเทพเจ้าด้วยราชรถไปรอบ ๆ เมือง เทพเจ้าจะอวยพรให้ประชาชนทุกคนประสบแต่ความสุขและมีชีวิตที่ยืนยาว
คริสต์ทศวรรษ 2030
คริสต์ทศวรรษ 2030  คือคริสต์ทศวรรษถัดไปตามปฏิทินเกรโกเรียน จะเริ่มต้นในวันที่ 1 มกราคม 2030 และจะสิ้นสุดลงในวันที่ 31 ธันวาคม 2039
อินทรโจก
อินทรโจก  หรือ วังฆะ  เป็นจัตุรัสสำหรับประกอบพิธีกรรมทางศาสนา ย่านตลาด และเส้นทางที่สำคัญทางประวัติศาสตร์แห่งหนึ่งของกรุงกาฐมาณฑุ ประเทศเนปาล ในอดีตย่านอินทรโจก ย่านมรุ จัตุรัสกาฐมาณฑุดูร์บาร์ ชนพหา และย่านอสัน ถือเป็นจุดหมายตาในเส้นทางการค้าระหว่างอินเดีย-ทิเบต ปัจจุบันเป็นย่านการค้าที่มีชีวิตชีวา
มีถนนหกสายบรรจบที่จัตุรัสอินทรโจก เชื่อมโยงกับจัตุรัสอื่น ๆ ในกาฐมาณฑุ เป็นเส้นทางที่มีวัดวาอารามและตลาดหลายแห่ง ดึงดูดผู้แสวงบุญและนักท่องเที่ยวเป็นจำนวนมาก จัตุรัสแห่งนี้ตั้งชื่อตามพระอินทร์ เทพเจ้าในศาสนาฮินดู
ยูกิโอ เทรดดิ้งการ์ดเกม
เทเน็ท
เทเน็ท  เป็นภาพยนตร์แนวสายลับ ฉายปี ค.ศ. 2020 เขียนบทและกำกับโดย คริสโตเฟอร์ โนแลน เขาอำนวยการสร้างร่วมกับ เอ็มมา ทอมัส เป็นการสร้างร่วมกันระหว่างบริษัทสัญชาติสหราชอาณาจักรและสหรัฐ แสดงนำโดย จอห์น เดวิด วอชิงตัน, โรเบิร์ต แพตตินสัน, เอลิซาเบธ เดบิคกี, ดิมเปิล คาปาเดีย, ไมเคิล เคนและเคนเนธ บรานาห์ ภาพยนตร์เล่าเรื่องราวของสายลับที่เรียนรู้การควบคุมการไหลของเวลา เพื่อป้องกันการโจมตีจากอนาคตที่จะมาทำลายล้างโลกปัจจุบัน
โนแลนใช้เวลาเขียนบทภาพยนตร์มากกว่าห้าปี หลังสร้างแนวคิดหลักของ "เทเน็ท" มานานกว่าทศวรรษ งานก่อนการถ่ายทำเริ่มต้นในปลายปี ค.ศ. 2018 การคัดเลือกนักแสดงเริ่มต้นในเดือนมีนาคม ค.ศ. 2019 และเริ่มต้นการถ่ายทำในเดือนพฤษภาคม ค.ศ. 2019 จนถึงเดือนพฤศจิกายน ค.ศ. 2019 ที่ประเทศเดนมาร์ก, เอสโตเนีย, อินเดีย, อิตาลี, นอร์เวย์, สหราชอาณาจักรและสหรัฐ ผู้กำกับภาพ โฮยเตอ ฟัน โฮยเตอมา ถ่ายทำภาพยนตร์โดยใช้ฟิล์มขนาด 65 มิลลิเมตรและกล้องไอแมกซ์ ฉากที่ใช้การควบคุมเวลาถูกถ่ายทั้งย้อนไปข้างหลังและย้อนไปข้างหน้า มีการใช้เรือมากกว่าร้อยลำและตัวประกอบอีกหลายพันคน
ตัวละครเอกเป็นสายลับซีเอไอไม่ทราบชื่อ เข้าร่วมปฏิบัติการแฝงตัวกับหน่วยสวาตที่โรงละครโอเปร่าในเคียฟ เขาร่วมช่วยเหลือสายลับที่ถูกเปิดโปงและขโมยวัตถุแปลกชิ้นหนึ่ง เขารอดจากการถูกยิงโดยได้รับการช่วยเหลือจากทหารสวมหน้ากากที่มีด้ายสีแดงบนกระเป๋าเป้ ตัวละครเอกถูกจับและถูกทรมานเพื่อเค้นข้อมูลโดยทหารรับจ้างรัสเซีย ก่อนที่เขาจะกลืนยาเม็ดไซยาไนด์ เขาตื่นขึ้นมาแล้วพบว่ายานั้นเป็นของปลอม เพื่อนร่วมงานของเขาเสียชีวิตทั้งหมดและวัตถุนั้นก็หายไป
วิกเตอร์ หัวหน้าของตัวละครเอกอธิบายว่า ภารกิจดังกล่าวเป็นการทดสอบแรก เพื่อเข้าสู่องค์กรลับที่เรียกว่า "เทเน็ท" แล้วบอกให้ตัวละครเอกไปพบกับบาร์บารา นักวิทยาศาสตร์ผู้ศึกษากระสุนที่เอนโทรปี "ย้อนกลับ" ทำให้พวกมันสามารถเคลื่อนที่ย้อนกลับผ่านเวลาได้ ตัวละครเอกติดตามเบาะแสของกระสุนไปถึงพรียา ซิงห์ นักค้าอาวุธในมุมไบ และพบกับ นีล ผู้ประสานงานท้องถิ่น ตัวละครเอกและนีลแทรกซึมเข้าไปในสถานที่ของพรียา แล้วรับรู้ว่าเธอเป็นสมาชิกของเทเน็ท เธอบอกว่ากระสุนถูกย้อนกลับโดยอังเดร เซเทอร์ ผู้มีอำนาจชาวรัสเซียที่สามารถสื่อสารกับอนาคต ตัวละครเอกเดินทางไปลอนดอน เพื่อพบกับแคต นักประมูลงานศิลปะและภรรยาที่เหินห่างของเซเทอร์ ตัวละครเอกพบว่าแคตถูกขู่กรรโชกโดยเซเทอร์ ด้วยภาพวาดของฟรันซิสโก โกยา ซึ่งถูกปลอมแปลงโดยลอเรนซ์ อะเรโป อดีตคนรักของเธอ ที่เธอขายให้กับเขา เพื่อให้เธออยู่ห่างจากแม็กซ์ ลูกชายของพวกเขา แคตเสริมว่า ครั้งสุดท้ายที่เธอกับเซเตอร์มีความสุขอย่างแท้จริง คือตอนที่อยู่บนเรือยอชต์ของพวกเขาในเวียดนาม ซึ่งเซเทอร์บอกกับเธอว่าเธอจะไม่เห็นหน้าแม็กซ์อีกต่อไป ทำให้นำสู่การทะเลาะกัน แคตบอกว่าเธอเห็นผู้หญิงอีกคนหนึ่งกระโดดออกจากเรือ
ตัวละครเอกและนีลทำงานร่วมกับมาเฮียร์ ผู้ให้บริการ เพื่อทำการขโมยภาพวาดจากสถานที่จัดเก็บในท่าอากาศยานออสโล ด้วยการทำให้เครื่องบินโบอิง 747 วิ่งชนเข้าไปในสถานที่จัดเก็บ ภายในสถานที่จัดเก็บ พวกเขาพบเครื่องจักรที่มีชายสวมหน้ากากโผล่ออกมาสองคน ซึ่งหนึ่งในนั้นย้อนกลับ นีลต่อสู้และถอดหน้ากากคนปกติได้แต่ปล่อยให้เขาหนีไป และหยุดไม่ให้ตัวละครเอกฆ่าคนที่ย้อนกลับ ต่อมาพรียาเปิดเผยว่าเครื่องจักรคือ "ประตูหมุน" อุปกรณ์ย้อนเวลาที่พัฒนาขึ้นในอนาคตและชายสวมหน้ากากทั้งสองอาจเป็นคนเดียวกัน
ที่ชายฝั่งอามาลฟี แคตเชื่อว่าภาพวาดถูกทำลายแล้ว เธอได้จัดการให้ตัวละครเอกพบกับเซเทอร์ ซึ่งเขาไม่ไว้ใจตัวละครเอก เซเทอร์เปิดเผยอย่างลับ ๆ กับแคตว่า เขาได้ย้ายภาพวาดก่อนที่สถานที่เก็บจะถูกชน ในระหว่างการล่องเรือ แคตพยายามทำให้เซเทอร์จมน้ำ แต่ตัวละครเอกช่วยเขาไว้ ทำให้เซเทอร์ไว้ใจตัวละครเอก เซเทอร์เปิดเผยว่าเมื่อตอนที่เขาเป็นวัยรุ่นในเมืองสตาลก์-12 อดีตเมืองปิดในโซเวียต เขาค้นพบทองคำที่ย้อนกลับมาจากอนาคต ทำให้เขากลายเป็นคนร่ำรวย ตัวละครเอกเสนอให้ตัวเองเป็นคนขโมยกล่องพลูโตเนียม ซึ่งเซเทอร์ปรารถนา เพื่อแลกกับอิสรภาพของแคต
ตัวละครเอกและนีลขโมย "พลูโตเนียม" จากขบวนรถหุ้มเกราะในทาลลินน์สำเร็จ แต่พบว่ามันเป็นวัตถุอีกชิ้นหนึ่ง เซเทอร์ที่ย้อนกลับเข้ามาขัดขวางและจับกุมตัวละครเอก และพาเขาไปยังประตูหมุนอีกแห่งหนึ่ง เซเทอร์ทำให้แคตบาดเจ็บสาหัสด้วยกระสุนที่ย้อนกลับและบังคับให้เขาเปิดเผยว่าวัตถุนั้นอยู่ที่ไหน ตัวละครเอกบอกพิกัดปลอมให้กับเซเทอร์ เซเทอร์ที่ “แก้การย้อนกลับแล้ว“ เข้ามาบังคับให้เขาเปิดเผยตำแหน่งของวัตถุ ทีมปฏิบัติการของเทเน็ท นำโดยไอเวสและวีเลอร์เข้ามาช่วยตัวละครเอก บังคับให้เซเทอร์ต้องหลบหนีเข้าไปในประตูหมุนของเขา ทำให้เขากลายเป็นเซเทอร์ที่ย้อนกลับ ตัวละครเอกตามเขาไปผ่านประตูหมุน เพื่อป้องกันไม่ให้เซเทอร์เอาวัตถุไป แต่บังเอิญลงเอยด้วยการช่วยให้เขาเอาไปได้แทน นีลเปิดเผยว่าเขาเป็นสมาชิกของเทเน็ทตั้งแต่แรก
ตัวละครเอกและนีลนำตัวแคตที่บาดเจ็บสาหัสผ่านประตูหมุนของเซเทอร์ เพื่อย้อนกลับผลจากการบาดเจ็บของเธอ พวกเขาเดินทางกลับไปท่าอากาศยานออสโลที่ถูกชนสัปดาห์ก่อน ที่ตัวละครเอกที่ย้อนกลับต่อสู้กับตัวเองที่ไม่ได้ย้อนกลับก่อนที่จะถึงประตูหมุน เพื่อให้แคตปลอดภัย ตัวละครเอกไปพบกับพรียาเพื่อหาคำตอบ เธออธิบายว่าวัตถุนั้นคือส่วนหนึ่งของ "อัลกอริทึม" สิ่งประดิษฐ์ในอนาคตที่สามารถย้อนกลับโลกทั้งใบได้อย่างหายนะ และมนุษย์ในอนาคตต้องการให้เซเทอร์เปิดใช้งาน แม้จะรู้ว่ามันอาจจะเป็นจุดจบของพวกเขา พรียาวางแผนให้สิ่งประดิษฐ์นี้ตกไปอยู่ในมือของเซเทอร์ เพราะเชื่อว่าอนาคตไม่สามารถเปลี่ยนแปลงได้ ซึ่งตอนนี้เซเทอร์ได้ชิ้นส่วนของอัลกอริทึมครบเก้าชิ้นแล้ว แคตเปิดเผยกับตัวละครเอกว่า เซเทอร์กำลังจะเสียชีวิตจากมะเร็งตับอ่อนที่ไม่สามารถรักษาได้ และอนุมานได้ว่าเขาจะเปิดใช้งานอัลกอริทึมในช่วงเวลาที่เขาเสียชีวิต โดยเชื่อว่าโลกควรตายไปพร้อมกับเขา แคตสงสัยว่าเซเทอร์เลือกเวลาเสียชีวิตในตอนที่เขามีความสุขมากที่สุด ก็คือวันที่พวกเขาไปเวียดนาม ตัวละครเอก, นีล, แคตและกองกำลังของเทเน็ท ย้อนกลับไปวันนั้น เพื่อให้แคตชะลอการเสียชีวิตของเซเทอร์ ขณะที่เทเน็ทไปเก็บกู้อัลกอริทึม
เทเน็ทติดตามเบาะแสของอัลกอริทึมที่ประกอบแล้ว พบว่าอยู่ในเมืองร้างสตาลก์-12 พวกเขาเริ่มปฏิบัติการ "การเคลื่อนไหวแบบคีม" ก็คือกองกำลังครึ่งหนึ่งของพวกเขาเคลื่อนไปข้างหน้าตามเวลาไปยังเขตระเบิด ในขณะที่อีกครึ่งหนึ่งเคลื่อนที่ไปข้างหลังย้อนเวลา ในเวียดนาม แคตตามหาเซเทอร์บนเรือยอชต์ของเขาและแสร้งว่าเป็นตัวเธอเองที่อายุน้อยกว่า เซเทอร์เปิดเผยว่า มนุษย์ในอนาคตต้องการให้เปิดใช้งานอัลกอริทึม เพื่อต่อต้านผลกระทบของภาวะโลกร้อน ในรัสเซีย ตัวละครเอกและไอเวสถูกขวางโดยประตูที่ถูกล็อก ทำให้เข้าถึงอัลกอริทึมไม่ได้ จนกระทั่งศพสวมหน้ากากที่มีด้ายสีแดงบนกระเป๋าเป้ย้อนกลับและลุกขึ้นมามีชีวิต ช่วยเหลือตัวละครเอกไม่ให้ถูกยิงและปลดล็อกประตู ด้านแคตฆ่าเซเทอร์ก่อนกำหนด ด้วยไม่สามารถปล่อยให้เซเทอร์ตายได้โดยเชื่อว่าเขาทำสำเร็จ ช่วงเวลาเดียวกับที่ตัวละครเอกและไอเวสกู้อัลกอริทึมสำเร็จ แคตกระโดดออกจากดาดฟ้าของเรือยอชต์ ที่เธอเห็นตัวเธอเองในอดีต
ผู้กำกับและผู้เขียนบท คริสโตเฟอร์ โนแลน สร้างแนวคิดของ "เทเน็ท" มาตลอดระยะเวลายี่สิบปี แต่เขากล่าวว่า "ผมทำงานบทภาพยนตร์เรื่องนี้ซ้ำ ๆ มาประมาณหกหรือเจ็ดปีแล้ว" ชื่อเรื่องของภาพยนตร์เป็น พาลินโดรม หมายถึง สามารถอ่านจากหลังไปหน้าหรือหน้าไปหลังแล้วออกเสียงเหมือนกัน โนแลนพยายามอย่างหนัก เพื่อไม่ให้มีอิทธิพลจากภาพยนตร์แนวสายลับเรื่องใด ๆ นอกเหนือจากในความทรงจำของเขาเอง ภาพยนตร์แนวสปาเกตตีตะวันตกเรื่อง "ปริศนาลับแดนตะวันตก" (1968) เป็นแรงบันดาลใจในการเขียนบทภาพยนตร์ หัวหน้างานเทคนิคพิเศษ สกอตต์ อาร์. ฟิชเชอร์ ดูภาพยนตร์และสารคดีของสงครามโลกครั้งที่สอง เพื่อหาจุดอ้างอิงของความสมจริง คิป ธอร์น นักฟิสิกส์ทฤษฎี ผู้เคยทำงานร่วมกับโนแลนใน "อินเตอร์สเตลลาร์ ทะยานดาวกู้โลก" (2014) เป็นผู้ให้คำปรึกษาในเรื่องของเวลาและฟิสิกส์ควอนตัม ผู้ออกแบบงานสร้าง นาทาน คราวลีย์ ต้องการให้ บริษัทนาฬิกาแฮมิลตัน ผลิตนาฬิกาข้อมือทหารประมาณ 30 เรือน โดยแต่ละเรือนเป็นอนาล็อกที่มีเลขนับถอยหลังแบบดิจิทัล
จอห์น เดวิด วอชิงตัน, โรเบิร์ต แพตตินสันและเอลิซาเบธ เดบิคกี ได้รับเลือกให้เป็นนักแสดงในเดือนมีนาคม ค.ศ. 2019 โนแลนเลือกวอชิงตันเพราะการแสดงของเขาใน "แบล็คแคลนซ์แมน" (2018) วอชิงตัน, แพตตินสันและเดบิคกี แต่ละคนได้รับอนุญาตให้อ่านบทภาพยนตร์ขณะถูกขังอยู่ในห้องเท่านั้น วอชิงตันเก็บบันทึกที่เขาจะขยายเรื่องราวเบื้องหลังของตัวละครเอก แพตตินสันใช้กิริยาท่าทางของตัวละครของเขาจากตัวละครของผู้เขียน คริสโตเฟอร์ ฮิตเชนส์ การคัดเลือกนักแสดงของ ดิมเปิล คาปาเดีย, แอรอน เทย์เลอร์-จอห์นสัน, เกลมองซ์ โปเอซี, ไมเคิล เคน, และเคนเนธ บรานาห์ ประกาศเมื่อภาพยนตร์เริ่มถ่ายทำ การทดสอบหน้ากล้องของคาปาเดียได้รับการจัดการโดยผู้กำกับ โฮมี อาดาจาเนีย ขณะที่กำลังถ่ายทำภาพยนตร์ "แอเกรซีมีเดียม" ของเขาในปี ค.ศ. 2020 เคนได้รับแค่บทภาพยนตร์ของเขาและถ่ายทำแค่วันเดียว ฮิเมช พาเทล เข้าร่วมแสดงในภาพยนตร์ในเดือนสิงหาคม มาร์ติน ดอนอแวน ได้รับการเปิดเผยในตัวอย่างภาพยนตร์แรก ฟิโอนา ดอริฟและยูริ โคโลโคลนิคอฟ เข้าร่วมแสดงในภาพยนตร์ในเวลาต่อมา
การถ่ายทำหลักเริ่มต้นในเดือนพฤษภาคม ค.ศ. 2019 มีทีมงานที่เกี่ยวข้อง 250 คน และถ่ายทำในเจ็ดประเทศ ได้แก่ เดนมาร์ก, เอสโตเนีย, อินเดีย, อิตาลี, นอร์เวย์, สหราชอาณาจักรและสหรัฐ การถ่ายทำในเอสโตเนียเกิดขึ้นในเดือนมิถุนายนและกรกฎาคม ที่ ลินดาฮอลล์, ทางหลวงปาร์นู โดยปิดถนนเพื่อถ่ายทำ พิพิธภัณฑ์ศิลปะคูมู ถูกใช้เป็น "ฟรีพอร์ตออสโล" สมมติ นายกเทศมนตรีเมืองทาลลินน์ มิห์ไฮ โกลวาร์ต แสดงความกังวลเกี่ยวกับการหยุดชะงักที่อาจเกิดขึ้น เนื่องจากกำหนดการถ่ายทำเดิม กำหนดให้ ถนนลากนา ซึ่งถนนสายหลักปิดเป็นเวลาหนึ่งเดือน ในที่สุดพวกเขาก็ประนีประนอม โดยมีการปิดถนนชั่วคราวและทำทางอ้อม
ผู้กำกับภาพ โฮยเตอ ฟัน โฮยเตอมา ถ่ายภาพด้วยกล้องฟิล์ม 70 มม.และไอแมกซ์ ผสมกัน เขาให้ความสำคัญกับเลนส์ของพานาวิชัน ที่รองรับแสงน้อยได้ดีที่สุด ฉากที่เกี่ยวข้องกับ "การย้อนกลับของเวลา" ถ่ายทำโดยเคลื่อนไหวและพูดทั้งไปข้างหลังและไปข้างหน้า เรือฟาร์มกังหันลม "ไอซีไนรีเวนจ์" ถูกนำมาใช้ในเดนมาร์ก, เอสโตเนียและอิตาลีเป็นเวลาสามเดือน
ลุดวิก เยอรันซอน เป็นผู้ประพันธ์ดนตรีประกอบภาพยนตร์ เนื่องจาก ฮันส์ ซิมเมอร์ ผู้ร่วมงานประจำของโนแลน ไปประพันธ์ดนตรีประกอบให้กับภาพยนตร์เรื่อง "ดูน" ระหว่างการระบาดทั่วของไวรัสโคโรนา เยอรันซอนบันทึกเสียงดนตรีจากบ้านของพวกเขา เพลงประกอบของ "เทเน็ท" ประกอบด้วย "เดอะแพลน" เพลงโดย ทราวิส สกอตต์ เจนนิเฟอร์ เลม เป็นนักตัดต่อภาพยนตร์แทน ลี สมิท ซึ่งผู้ร่วมงานประจำของโนแลน เนื่องจากเขาติดงานภาพยนตร์เรื่อง "1917" ดีเอ็นอีจี สร้างเทคนิคพิเศษประมาณ 280 ภาพ
การตลาดและการฉาย.
ในเดือนสิงหาคม ค.ศ. 2019 วอร์เนอร์บราเธอส์ เปิดตัวตัวอย่างภาพยนตร์ความยาว 40 วินาที ก่อนฉายภาพยนตร์ "เร็ว..แรงทะลุนรก ฮ็อบส์ &amp; ชอว์" รอบฉายล่วงหน้า ตัวอย่างภาพยนตร์นั้นติดมากับการฉาย "โจ๊กเกอร์" ที่อินเดียในเดือนตุลาคม ตัวอย่างภาพยนตร์แรกนั้นเปิดตัวในออนไลน์ในเดือนธันวาคม มีการฉายฉากอารัมภบทของภาพยนตร์ เฉพาะในโรงภาพยนตร์ไอแมกซ์บางแห่ง ก่อนฉายภาพยนตร์ "" ต่อมามีการฉายในโรงภาพยนตร์ไอแมกซ์ที่อินเดีย ก่อนฉายภาพยนตร์ "ทีมนกผู้ล่า" ในเดือนกุมภาพันธ์ ค.ศ. 2020 โฆษณาโทรทัศน์ปรากฏในเดือนพฤษภาคม มีการประชาสัมพันธ์ในโหมดปาร์ตีรอแยลในเกม "ฟอร์ตไนต์" โลโก้ของภาพยนตร์ "TENƎꓕ" โดยโนแลน ได้รับการปรับเปลี่ยนในตัวอย่างภาพยนตร์ เนื่องจากโลโก้ดังกล่าว มีความคล้ายคลึงกับบริษัทผลิตชิ้นส่วนจักรยาน ตัวอย่างภาพยนตร์สุดท้าย เปิดตัวในเดือนสิงหาคม ประกอบด้วยเพลงซิงเกิลของสกอตต์ วิดีโอเบื้องหลังการถ่ายทำอัปโหลดเมื่อวันที่ 26 สิงหาคม
ผู้จัดจำหน่าย วอร์เนอร์บราเธอส์ กำหนดวันฉายเดิมคือวันที่ 17 กรกฎาคม ค.ศ. 2020 ในระบบไอแมกซ์, ฟิล์ม 35 มิลลิเมตรและ 70 มิลลิเมตร แต่เนื่องจากเกิดการระบาดทั่วของไวรัสโคโรนา ทำให้ในตอนแรก ภาพยนตร์เลื่อนฉายไปวันที่ 31 กรกฎาคม ต่อมา ได้เลื่อนฉายอีกครั้ง เป็นวันที่ 12 สิงหาคม ผู้บริหารคำนวณว่าการเลื่อนแต่ละครั้ง ทำให้วอร์เนอร์บราเธอส์เสียเงินค่าการตลาดระหว่าง 200,000 ถึง 400,000 ดอลลาร์สหรัฐ หลังจากภาพยนตร์ได้รับการเลื่อนฉายในช่วงเวลาสั้น ๆ อย่างไม่มีกำหนด วอร์เนอร์บราเธอส์สามารถจัดการให้ภาพยนตร์ฉายได้ทั่วโลกในวันที่ 26 สิงหาคม ใน 70 ประเทศ รวมไปถึง แคนาดา, ฝรั่งเศส, เยอรมนี, อิตาลี, ญี่ปุ่น, รัสเซีย, สหราชอาณาจักรและไทย การฉายรอบพรีวิวเริ่มต้นในออสเตรเลียและเกาหลีใต้ในวันที่ 22 และ 23 สิงหาคม ภาพยนตร์ฉายในบางเมืองในสหรัฐ เมื่อวันที่ 3 กันยายน แล้วค่อย ๆ ขยายรอบฉายในสัปดาห์ต่อ ๆ มา ภาพยนตร์ฉายในประเทศจีนเมื่อวันที่ 4 กันยายน "เทเน็ท" กลายเป็นภาพยนตร์ฮอลลีวูดเรื่องแรกที่ฉายในโรงภาพยนตร์ หลังโรงภาพยนตร์ปิดบริการเนื่องจากการระบาดทั่วของไวรัสโคโรนา
"เทเน็ท" ทำเงินในสหรัฐและแคนาดา 58.5 ล้านดอลลาร์สหรัฐ และทำเงิน 305.2 ล้านดอลลาร์สหรัฐ จากภูมิภาคอื่น ๆ รวมแล้วทำเงินทั่วโลก 363.7 ล้านดอลลาร์สหรัฐ ด้วยทุนสร้าง 200 ล้านดอลลาร์สหรัฐ ทำให้ "เทเน็ท" เป็นโครงการดั้งเดิมของโนแลนที่แพงที่สุด "อินดีไวร์" คาดการณ์ว่าเมื่อรวมกับค่าการตลาดแล้ว อาจจะทำให้ทุนสร้างสูงไปถึง 300–350 ล้านดอลลาร์สหรัฐ แม้ว่านักวิเคราะห์คาดการณ์ต้นทุนการโฆษณาอาจจะต่ำกว่าปกติ เนื่องจากการโฆษณาระหว่างการถ่ายทอดสดกีฬานั้นมีราคาไม่แพง "ออปเซิร์ฟเวอร์" คาดการณ์ว่าภาพยนตร์ต้องทำเงิน 450–500 ล้านดอลลาร์สหรัฐ เพื่อให้ถึงจุดคุ้มทุน มีรายงานว่าโนแลนจะได้รับส่วนแบ่งร้อยละยี่สิบจากเงินที่ทำได้ในวันแรกที่ฉาย
"เทเน็ท" ได้รับการคาดการณ์ว่าจะทำเงิน 25–30 ล้านดอลลาร์สหรัฐทั่วโลกในช่วงห้าวันแรกของการฉาย ภาพยนตร์ทำเงิน 717,000 ดอลลาร์สหรัฐ จากโรงภาพยนตร์ 590 แห่งในเกาหลีใต้ โดยมาจากการขายตั๋วล่วงหน้าของโรงภาพยนตร์ไอแมกซ์หมดและรวมกับการฉายล่วงหน้าในวันหยุดสุดสัปดาห์ อีกสี่วันถัดมา ภาพยนตร์ทำเงินเพิ่มเป็น 4.13 ล้านดอลลาร์สหรัฐ จากโรงภาพยนตร์ประมาณ 22,000 แห่ง และทำเงินถึง 5.1 ล้านดอลลาร์สหรัฐ ในสุดสัปดาห์ ภาพยนตร์เปิดตัวใน 41 ประเทศ ทำเงิน 53 ล้านดอลลาร์สหรัฐ โดยทำเงินในสหราชอาณาจักร 7.1 ล้านดอลลาร์สหรัฐ, 6.7 ล้านดอลลาร์สหรัฐในฝรั่งเศส, 4.2 ล้านดอลลาร์สหรัฐในเยอรมนี, 2.5 ล้านดอลลาร์สหรัฐในแคนาดา และ 3.8 ล้านบาทในไทย ภาพยนตร์ทำเงินในประเทศจีน 21 ล้านดอลลาร์สหรัฐ ในช่วงสองวันแรกที่ฉาย "เทเน็ท" ทำเงิน 58.1 ล้านดอลลาร์สหรัฐในสัปดาห์ที่สอง โดยทำเงินในจีน (30 ล้านดอลลาร์สหรัฐ), สหราชอาณาจักร (13.1 ล้านดอลลาร์สหรัฐ), ฝรั่งเศส (10.7 ล้านดอลลาร์สหรัฐ), เยอรมนี (8.7 ล้านดอลลาร์สหรัฐ) และเกาหลีใต้ (8.2 ล้านดอลลาร์สหรัฐ) เป็นตลาดที่ใหญ่ที่สุด
ร้อยละ 65 ของโรงภาพยนตร์ในสหรัฐและแคนาดานั้น เปิดบริการให้นั่งชมแค่ร้อยละ 25 ถึง 40 จากจำนวนที่นั่งทั้งหมด ภาพยนตร์เปิดตัวในสหรัฐและแคนาดา ทำเงิน 20.2 ล้านดอลลาร์สหรัฐ จากโรงภาพยนตร์ 2,810 แห่ง
ในเว็บไซต์ รอตเทนโทเมโทส์ "เทเน็ท" ได้รับคะแนนเรตติงที่ได้รับการอนุมัติ ร้อยละ 75 จากบทวิจารณ์ 229 บท ด้วยคะแนนเฉลี่ย 7.02/10 โดยในเว็บไซต์ได้ให้มติว่า "ปริศนาอันน่าตื่นตาที่คนรักภาพยนตร์ต้องปลดล็อก "เทเน็ท" ได้มอบให้ผู้ชมทุกคนที่มีมันสมองอันปราดเปรื่องที่คาดหวังจากการงานสร้างของ คริสโตเฟอร์ โนแลน" ใน เมทาคริติก ภาพยนตร์ได้รับคะแนนเฉลี่ยถ่วงน้ำหนัก 69 จากคะแนนเต็ม 100 จากนักวิจารณ์ 46 คน บ่งชี้ว่า "ส่วนใหญ่บทวิจารณ์ชมว่าดี" ผู้ชมลงคะแนนใน ซีนะมาสกอร์ และได้ให้เกรดภาพยนตร์เกรด "B" จากหน่วยวัด A+ ถึง F
"เทเน็ท" ได้รับรางวัลชนะเลิศดังต่อไปนี้
โมรันบง
วงโมรันบง (; RR: "Moranbong Akdan", "โมรันบงอักตัน"; แปล: วงดนตรีดอกหมู่ตันผี) เป็นวงผู้หญิงในประเทศเกาหลีเหนือ สมาชิกที่ได้รับเลือกจาก คิม จ็อง-อึน ผู้นำประเทศเกาหลีเหนือ การแสดงสไตล์การตีความของ ป็อป ร็อก และ ฟิวชั่น พวกเขาเป็นวงดนตรีหญิงล้วนแห่งแรกจากสาธารณรัฐประชาธิปไตยประชาชนเกาหลี และเปิดตัววงดนตรีนี้เมื่อวันที่ 6 กรกฎาคม พ.ศ. 2555 สไตล์ดนตรีที่หลากหลายของพวกเขาได้รับการอธิบายว่าไพเราะ
ยูโรคอปเตอร์
วงโมรันบ็อง
อัลฟอนโซ แฟร์เรโร ลา มาร์โมรา
อัลฟอนโซ แฟร์เรโร ลา มาร์โมรา (; 18 พฤศจิกายน ค.ศ.1804 – 5 มกราคม ค.ศ.1878) เขาเป็นผู้บัญชาการทหารและเป็นรัฐบุรุษของอิตาลี เขามีพี่ชายคือ อัลเบอร์โต เดลลา มาร์โมรา และ อเลสซันโดร เฟอเรอโร ลา มาร์โมรา ซึ่งพวกเขาเป็นผู้ก่อตั้งหน่วยทหาร เบอร์ซักเลียรี
เขาเข้าร่วมสงครามกับออสเตรียในปี ค.ศ.1859 และในเดือนกรกฎาคมปีเดียวกัน เคานต์กาวูร์ก็ประสบความสำเร็จในการเป็นนายกรัฐมนตรี ในปี ค.ศ.1860 เขาถูกส่งไปที่เบอร์ลินและเซนต์ปีเตอส์เบิร์ก เพื่อจัดให้มีการรับรู้ถึงราชอาณาจักรอิตาลี ต่อมาเขาก็ดำรงตำแหน่งเป็นเจ้าเมืองมิลานและรองผู้ว่าการเมืองเนเปิลส์ จนกระทั่งเดือนกันยายน ปี ค.ศ.1864 เขารับช่วงในตำแหน่งนายกรัฐมนตรีต่อจากมาร์โค มินเก็ตตี้ ในฐานะนี้เขาได้ปรับเปลี่ยนขอบเขตของอนุสัญญาเดือนกันยายน โดยบันทึกที่เขาอ้างว่าอิตาลีมีอิสระเต็มที่ในการดำเนินการเกี่ยวกับแรงบันดาลใจในระดับชาติต่อการครอบครองกรุงโรมโดยเอกสารของวิสคอนตี-เวนอสตา หลังจากนั้นก็ได้ใช้ประโยชน์ในการเข้ายึดกรุงโรม
เมษายน ค.ศ.1866 เขาตกลงเป็นพันธมิตรกับปรัสเซียเพื่อต่อต้านออสเตรีย-ฮังการี และเมื่อสงครามอิสรภาพครั้งที่สามของอิตาลีได้ปะทุขึ้น เขาได้รับคำสั่งจากหน่วยกองพล เขาได้ให้ความเชื่อมั่นอย่างมากของพฤติกรรมที่ลังเลในการช่วงการบุกครั้งแรกของอิตาลีที่ดูเหมือนว่าจะได้เปรียบแต่กลับทำให้เขาพ่ายแพ้ในยุทธการคัสโตซาในวันที่ 23 มิถุนายน เขาถูกกล่าวหาว่าทรยศต่อเพื่อนร่วมชาติของเขา โดยเฉพาะอย่างยิ่งกับนายพลระดับสูงคนอื่น ๆ และการตีสองหน้าโดยปรัสเซีย ในที่สุด กลยุทธ์การตั้งรับของเขาก็ได้รับการตีพิมพ์ในชื่อ แสงเพิ่มเติมเกี่ยวกับเหตุการณ์ของปี ค.ศ.1866 ("Un po' più di luce sugli eventi dell'anno 1866" /More light on the events of 1866) เป็นขั้นตอนที่ทำให้เกิดการระคายเคืองในเยอรมนีและเปิดเผยให้เขารับผิดชอบเรื่องการละเมิดความลับของรัฐ ขณะเดียวกันเขาถูกส่งไปยังกรุงปารีสในปี ค.ศ.1867 เพื่อต่อต้านการเดินทางของฝรั่งเศสที่จะไปกรุงโรม และในปี ค.ศ.1870 หลังจากที่กรุงโรมเป็นเมืองหลวงของอิตาลี เขาก็ได้เป็นร้อยโทหลวง เขาเสียชีวิตที่ฟลอเรนซ์ในวันที่ 5 มกราคม ค.ศ.1878
https://www.britannica.com/biography/Alfonso-Ferrero-La-Marmora
บาบิโลน
บาบิโลน เป็นอาณาจักรโบราณในบริเวณเมโสโปเตเมียเมื่อประมาณ 1,800-600 ปีก่อนคริสต์ศักราช ตั้งอยู่บริเวณแม่น้ำยูเฟรทีสซึ่งแบ่งดินแดนออกเป็นสองฝั่ง มีเขื่อนสูงสำหรับกักเก็บน้ำจากแม่น้ำไว้ใช้งานตามฤดูกาล แต่เดิมบาบิโลนเคยเป็นเพียงเมืองเล็ก ๆ ของจักรวรรดิแอกแคดเมื่อประมาณ 2,300 ปีก่อนคริสต์ศักราช
พระยาสุมนเทวราช
เจ้าสุมนเทวราช หรือ เจ้าหลวงสุมนเทวราช ทรงเป็นเจ้าผู้ครองนครน่าน องค์ที่ 58 และองค์ที่ 8 แห่งราชวงศ์ติ๋นมหาวงศ์ ทรงเป็นราชโอรสในเจ้าอริยวงษ์ เจ้าผู้ครองนครน่าน องค์ที่ 52 และทรงเป็นพระนัดดา(หลานปู่)ในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2354 - พ.ศ. 2368